**Tor Lars Oskar Endresen** (født 15. juni 1959 i Bergen) er en norsk vokalist, komponist og revyskuespiller fra Bergen. Endresen startet sin musikalske karriere med dansebandet Salex på begynnelsen av 1980-tallet. Han albumdebuterte i 1986 med *Call Me Stranger,* sammen med Pål Thowsen og medlemmer fra bandet Lava. Siden har han gitt ut en rekke album og singler, og han nådde årsbeste på Norsktoppen både i 1991 og 1992 med henholdsvis «Ingen er så nydelig som du» og «Radio Luxembourg». Endresen har deltatt i Melodi Grand Prix tolv ganger, og han vant konkurransen i 1997 med «San Francisco». Sangen kom sist i den internasjonale finalen samme år med null poeng.

Karriere
--------

Endresens musikalske karriere startet som sanger for ulike danseband på Vestlandet på begynnelsen av 1980-tallet. I 1983 platedebuerte Endresen med bandet Salex og singelen «My Girl».

I 1986 kom Endresen ut med debutplata *Call Me Stranger*, sammen med Pål Thowsen. Musikken var i stil med artister som Mr. Mister og Toto. De fleste tekstene var skrevet av Ivar Dyrhaug.

Fra *Call Me Stranger* hadde Thowsen og Endresen en hit med singelen «Black Rain», og bare tilfeldigheter gjorde at singelen ikke ble valgt til tittelmelodi for James Bond-filmen *Living Daylights* i 1987. Valget falt i stedet på A-ha.

### Tv-opptredener

Endresen ble nasjonalt kjent som syngende bartender sammen med Rune Larsen i programserien *Lollipop* på NRK på begynnelsen av 1990-tallet. Duoen laget 30 programmer og solgte over 300 000 album med musikk fra serien. Stilen var 1950- og 1960-årenes popmusikk.

I 1987 debuterte han i Melodi Grand Prix med låten «Hemmelig drøm» som ble nummer ni. Siden har han deltatt med låter som «Café le swing» i 1990, «Radio Luxembourg» i 1992 og «Aladdin» i 1994. Tre år senere vant han konkurransen med låten «San Francisco». Sangen kom sist uten poeng i Eurovision Song Contest 1997. Til sammen har Endresen deltatt tolv ganger i Melodi Grand Prix, bare Jahn Teigen har flere deltakelser, med 14 finaler.

Endresen har deltatt i en rekke andre tv-programmer, blant andre *Beat for beat* (NRK), *God morgen Norge* (TV 2), *God kveld Norge* (TV 2), *Momarkedet* (NRK), *Absolutt norsk* (NRK), *Kjempesjansen* (NRK). Han har også vært fast innslag i nevnte *Lollipop* (NRK) og *Casablanca* (TV 2).

24. februar 2018 var det Tor Endresens dag i serien *Hver gang vi møtes* på TV 2. Der ble han hyllet av 6 av sine artistkolleger med disse sangene: «Cafe le swing» - Silya Nymoen, «Ingen stopper oss nå» - Christel Alsos, «Radio Luxemburg» - Tshawe Baqwa, «La regnet øse ned» - Claudia Scott, «Aladdin» - Hans Petter Aaserud (duett med Anne-Sophie Endresen), «Ingen er så nydelig som du» - Tone Damli.

### Andre opptredener

Endresen har fått pris av Disney to ganger for sine innspillinger av musikk til Disney-filmer, for eksempel for hans tolkninger av Phil Collins' sanger til *Tarzan* i 2000. Han synger også sangene i den norske versjonen av *Et kongerike for en lama* (2001) og en del andre tegnefilmer fra Disney-konsernet.

Endresen hadde hovedrollen i musikalen *Ain't Misbehavin'* ved Den Nationale Scene i Bergen i 1994. Som en av herrene i sangerlosjen *Ad Fontes*, var han med i sommerrevyen *Da Bjørgvin blev by*, i Bergen i 2002. I 2005 var han med i musikalen *Chess* i Sandefjord, sammen med blant andre Tommy Körberg og Guri Schanke.

I 2006 holdt Tor Endresen og Rune Larsen forestillinger kalt *Absolutt oss*, der handlingen var den musikalske verden, sett fra to gutterom, henholdsvis i 1960- og 1970-årene. I forestillingen hadde de med musikalske gjester som Katrine Moholt, Venke Knutson, Guri Schanke og Anita Skorgan. De to har også holdt kirkekonserter kalt *Sendt til verden*. Endresen har i flere år vært med i Strømmestiftelsens førjulskonsert *Stille natt, hellige natt* sammen med blant andre Rune Larsen, Marian Aas Hansen og Anita Skorgan. Jula 2015 deltok han på førjulskonserter sammen med artistene Rune Larsen, Marian Aas Hansen, Alexander Rybak og Maria Haukaas Mittet.

Annet
-----

Endresen er gift med Siren Endresen. De giftet seg like før hans 20-årsdag i 1979 og har fem barn.

Diskografi
----------

### Album

Utdrag av Endresen albumutgivelser. Lista inkluderer soloalbum, samlealbum og utgivelser sammen med andre artister.

* 2012 – *Jumping for Joy*
* 2012 – *Nydelige år – 40 beste*
* 2011 – *Min jul*
* 2009 – *Lollipop – 50 beste*
* 2005 – *Now and Forever*
* 2005 – *Det beste fra Tor Endresen*
* 2004 – *Retrofeelia* (del av duoen Seppo: Are Selheim og Tor Endresen)
* 2001 – *Julen i våre hjerter* (med datteren Anne Sophie)
* 2001 – *Trippel Tor* (CD-boks) (gjenutgivelse av *Solo*, *Tor Endresen II* og *Sanger*)
* 2000 – *Blue*
* 1999 – *Tarzan* – Norsk original filmmusikk
* 1998 – *Nære ting* (med Rune Larsen, hyllestplate til Kurt Foss og Reidar Bøe)
* 1997 – *De aller beste* (samleplate)
* 1996 – *Sanger*
* 1995 – *Det beste fra Lollipop* (samleplate)
* 1992 – *Tor Endresen II*
* 1992 – *Collection* (med Pål Thowsen, samleplate)
* 1991 – *Lollipop Jukebox* (med Rune Larsen, Carola, Karoline Krüger og The Lollipops)
* 1991 – *Solo*
* 1990 – *Lollipop 2* (med Rune Larsen og The Lollipops)
* 1989 – *Lollipop* (med Rune Larsen)
* 1989 – *Life Goes On* (med Pål Thowsen)
* 1986 – *Call Me Stranger* (med Pål Thowsen og Ole Edvard Antonsen)

### Som medvirkende

* *Wenches jul* (1991)

Listeplasseringer
-----------------

### Album

Oversikt over Endresens album som nådde VG-lista, Norges offisielle singel- og albumliste.

| År | Album | Ukerpå lista | Høyesteplassering |
| --- | --- | --- | --- |
| 1997 | *De aller beste* | 3 | 32 |
| 1996 | *Sanger* | 1 | 40 |
| 1995 | *Det beste fra Lollipop* | 8 | 9 |
| 1992 | *Tor Endresen II* | 3 | 13 |
| 1991 | *Solo* | 16 | 7 |
| 1989–90 | *Lollipop* | 20 | 8 |

### Årsbeste på Norsktoppen

* «Radio Luxembourg» – Årsbeste på Norsktoppen 1992
* «Ingen er så nydelig som du» – Årsbeste på Norsktoppen 1991

Melodi Grand Prix
-----------------

Oversikt over Tor Endresens deltakelser i Melodi Grand Prix:

| År | Tittel | Noter | Plass | ESC |
| --- | --- | --- | --- | --- |
| 2015 | «All Over the World» | Duett med Elisabeth Andreassen | 4 | – |
| 2006 | «Dreaming of a New Tomorrow» | Nådde ikke superfinalen | =5 | – |
| 2005 | «Can You Hear Me» | Med gruppa Seppo. Nådde ikke superfinalen | =5 | – |
| 1999 | «Lover» |  | 3 | – |
| 1997 | «San Francisco» |  | 1 | 24 |
| 1994 | «Aladdin» |  | 2 | – |
| 1993 | «Hva» | Senere innspilt med tittel «Sol og regn». | 3 | – |
| 1992 | «Radio Luxembourg» |  | 2 | – |
| 1990 | «Café le swing» |  | 3 | – |
| 1989 | «Til det gryr av dag» |  | 2 | – |
| 1988 | «Lengt» | Duett med Iselin Alme | 4 | – |
| 1987 | «Hemmelig drøm» | Med Thowsen Band | 9 | – |

Referanser
----------

1. ↑   pantheon.world[Hentet fra Wikidata]
2. 1 2 3 4  Rockheim. «Tor Endresen « Rockipedia». *Rockipedia*. Arkivert fra originalen 6. mars 2016. Besøkt 14. august 2017.
3. ↑  «- MGP-seieren tok nesten livet av meg». *Dagbladet.no* **(norsk)**. 31. mars 2018. Besøkt 27. august 2018.
4. ↑  «Thowsen\* - Call Me Stranger». *Discogs* **(engelsk)**. Besøkt 14. august 2017.
5. ↑  Ballade.no – Endresen, Tor Arkivert 27. februar 2007 hos Wayback Machine. (Publisert 6. august 2006, besøkt 1. november 2012)
6. ↑  BA.no – Tor'en vraket av James Bond (Av Frank Johnsen. Publisert 25. oktober 2012, besøkt 1. november 2012)
7. ↑  NRK. «25 år sidan Lollipop». *NRK* **(norsk)**. Besøkt 14. august 2017.
8. ↑  «Lollipop - kontakt artist - Frikk Musikk». *frikkmusikk.no*. Besøkt 14. august 2017.
9. ↑  «Du vil ikke tro hvem som gjør MGP-comeback». *Bergens Tidende*. Besøkt 14. august 2017.
10. ↑  «Teigens Grand Prix». *owick.com*. Besøkt 14. august 2017.
11. ↑  «Disney-pris til Tor Endresen». *Filmweb.no*. Besøkt 14. august 2017.
12. ↑  Rockheim. «Tor Endresen « Norsk pop- og rockleksikon (2013) « Rockipedia». *Rockipedia*. Arkivert fra originalen 14. august 2017. Besøkt 14. august 2017.
13. ↑  «Tor har dansedilla». *klikk* **(norsk)**. Besøkt 14. august 2017.
14. ↑  «Tor Endresen». *Discogs* **(engelsk)**. Besøkt 14. august 2017.
15. ↑  «Tor Endresen». *Discogs* **(engelsk)**. Besøkt 14. august 2017.
16. ↑  «Tor Endresen: Jumping for joy». *www.grappa.no*. Besøkt 14. august 2017.
17. ↑  «VG-lista - Tor Endresen». *lista.vg.no*. Arkivert fra originalen 14. august 2017. Besøkt 14. august 2017.
18. ↑  «VG-lista - Lollipops / Det beste fra Lollipop». *lista.vg.no*. Arkivert fra originalen 14. august 2017. Besøkt 14. august 2017.
19. ↑  «VG-lista - Diverse artister / Lollipop». *lista.vg.no*. Arkivert fra originalen 14. august 2017. Besøkt 14. august 2017.
20. 1 2  «Norsktoppen - Årslister». *www.musikalske.net*. Besøkt 14. august 2017.

Eksterne lenker
---------------

* Offisielt nettsted Rediger på Wikidata

* (en) Tor Endresen – kategori av bilder, video eller lyd på Commons Rediger på Wikidata
* Fanside
* (en) Tor Endresen på Internet Movie Database Rediger på Wikidata

* (no) Tor Endresen hos Sceneweb Rediger på Wikidata
* (en) Tor Endresen på Discogs Rediger på Wikidata

* (en) Tor Endresen på MusicBrainz Rediger på Wikidata

* (en) Tor Endresen på Genius — sangtekster Rediger på Wikidata

| Utmerkelser og prestasjoner |
| --- |
| Forgjenger:**Elisabeth Andreassenmed «I evighet»** | **Norge i Eurovision Song Contest**(1997) | Etterfølger:**Lars A. Fredriksenmed «Alltid sommer»** |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** ISNI **·** MusicBrainz **·** Discogs
 |